Ystradfellte

Ystradfellte (walisisk for «Melltes dalbunn») er en landsby og et samfunn i Powys i Wales, omtrent 10 km nord for Hirwaun. Den tilhører det tradisjonelt grevskap Brecknockshire (Breconshire) og opplandet Fforest Fawr i Brecon Beacons nasjonalpark, ved elven Afon Mellte. Landsbyen er forbundet med mindre veier med Heol Senni i nord og A4059 nord for Penderyn, og med Pontneddfechan, som ligger i samfunnet, ved utspringet av Vale of Neath i sør. Det hører under Aberdare for postformål  Estimert til 573 innbyggere for 2024.«Ystradfellte Community in Wales», City Ppulation

 Historie 
Ystradfellte er hovedsakelig kjent i historien som stedet der den walisiske adelsmannen og opprørslederen Llywelyn Bren overga seg på slutten av opprøret i 1316. Llywelyn ga seg selv på betingelse av at mennene hans ble spart, men ble selv drept i 1318 i Cardiff. Jones, Craig Owen (2007): Compact History of Welsh Heroes: Llywelyn Bren, biografi, Gwasg Carreg Gwalch, Llanrwst, ISBN 978-1845270988.

Landsbyen ble koblet til strømnettet i 1960, som ett av de siste lokalsamfunnene i hele England og Wales som ble koblet til elektrisitet.«Electricity comes to Ystradfellte», Youtube. Eiendommer i Nedd Fechan-dalen måtte faktisk vente til desember 2005 på tilkobling.Morris, Steven (2. desember 2005): «Big switch-on as the valley time forgot leaves the dark ages», The Guardian.

 Turistmål 
Landsbyen er et populært turistmål, da den er et godt utgangspunkt for fotturer. Området er kjent for sine mange grotter og karstlandskap, noe som gjør at mange grotteklatrere lar seg lokke dit. Noen av de mest kjente grottene er:

 Porth yr Ogof – har den største huleåpningen i Wales; Mellte renner gjennom den
 Little Neath River Cave Norton, M.G.; Savage, D.; Standing, P.A. (1967): «The Little Neath River Cave, South Wales» (PDF). Proceedings of the University of Bristol Spelæological Society. 11 (2): 186–200.Trilobyte, Brendan Marris: «Little Neath River Cave – Photos and Description», Caves of South Wales.

 Ogof Ffynnon Ddu – den tredje lengste hulen i Storbritannia

Det er laget en oppmerket sti langs elven Mellte, kalt Waterfalls Walk («Fossevandringen»). Den passerer elvens to største fosser, Sgwd Clun-gwyn og Sgwd Isaf Clun-gwyn. Ved en mindre foss, Sgwd yr Eira, går stien bak fossefallet.«Ystradfellte Falls», Wilderness-wales.co.uk.

Den lokale puben, New Inn, stengte i 2024.«New Inn, Ystradfellte», CAMRA.

 Fossefallene 

 Referanser 

 Eksterne lenker 

Ystradfellte Community Council
Illustrert guide til fossene

Kategori:Landsbyer i Powys
Kategori:Brecon Beacons